stanford-oval/wikipedia huggingface dataset:
Dirijjan ePrix 2022
1. kilpailu > Kilpailu

Kilpailun lähdössä Vandoorne piti kärkipaikkansa ja hänen tallikaverinsa de Vries nousi Dennisen ohi toiseksi. António Félix da Costa keskeytti kilpailun ensimmäisellä kierroksella rikottuaan autonsa jousituksen. da Costa kärsi lähdössä auton ohjelmisto-ongelmasta, mikä sammutti hänen autonsa heti lähdön jälkeen. Auto kuitenkin palasi heti takaisin käyntiin. da Costa menetti paljon sijoituksia ja ensimmäiseen mutkaan tultaessa hänen sisäpuolellaa ollut Dan Ticktum lukitsi jarrutuksessa eturenkaansa ja osui häneen. Kontaktin seuraksena da Costa osui toiseen autoon, mikä lopulta rikkoi hänen jousituksensa. da Costa onnistui kuitenkin ajamaan auton varikolle, jossa hän lopulta keskeytti kilpailun. da Costa syytti Ticktumia kolarista ja kuvasi tätä ”yliaggreksiiviseksi”. Tikctum kuvasi onnettomuutta ”harmittavaksi” ja kiisti da Costan syytökset. Kukaan kuljettaja ei saanut onnettomuudesta rangaistusta.
Kilpailun kärkinelikko teki parin ensimmäisen kierroksen aikana yli puolentoista sekunnin eron muihin. 10 minuutin jälkeen kärkikolmikko Vandoorne – de Vries – Dennis alkoi karkaamaan muilta. Kuudennella kierroksella de Vries, Dennis ja Lotterer aktivoivat ensimmäistä kertaa Attack Moden ja Vandoorne seuraavalla kierroksella heidän jälkeensä.
Seitsemännellä kierroksella Nissanin Oliver Rowland keskeytti osuttuaan seinään taisteltuaan sijoituksista Robin Frijnsin kanssa. Molemmat kuljettajat olivat osuneet toisiinsa jo aiemmin kilpailun aikana. Frijns sai tuomaristolta varikon läpiajorangaistuksen osumisestaan Rowlandiin. Rowlandin keskeytys toi radalle turva-auton.
Turva-auton poistuttua radalta Vandoorne alkoi kasvattamaan johtoaan. Vandoorne teki kuitenkin virheen aktivoidessaan toista kertaa Attack Modea ja de Vries nousi hänen ohitseen kilpailun kärkeen. de Vries piti lopulta johtonsa kilpailun loppuun saakka.
Lotterer kulutti kilpailun aikana liikaa energiaa ja Dennis onnistu ohittamaan hänet uudelleen kierroksella 27, nousten kilpailussa kolmanneksi. Lotterer ja Dennis olivat taistelleet kolmannesta sijasta läpi kilpailun. Sekä Lotterer että Nick Cassidy menettivät sijoituksia kilpailun lopussa energian säästämisen vuoksi. Kilpailuaikaan lisättiin minuutti ja 15 sekuntia turva-auton vuoksi.
Kilpailun jälkeen Rowland sai kolmen lähtöruudun rangaistuksen seuraavaan kilpailuun osumistaan Robin Frijnsin kanssa.
1. kilpailu > Kilpailu > Kilpailun tulokset

| Sija | No>  | Kuljettaja | Talli | Kier>  | Aika/Keskeytys | Ruutu | Pisteet |
| --- | --- | --- | --- | --- | --- | --- | --- |
| 1. | 17 |  Nyck de Vries | Mercedes | 41 | 52:14.642 | 3. | 25 |
| 2. | 5 |  Stoffel Vandoorne | Mercedes | 41 | +0.636 | 1. | 21 |
| 3. | 27 |  Jake Dennis | Andretti | 41 | +8.802 | 2. | 15 |
| 4. | 10 |  Sam Bird | Jaguar | 41 | +14.925 | 5. | 12 |
| 5. | 11 |  Lucas di Grassi | Venturi | 41 | +15.152 | 8. | 10 |
| 6. | 48 |  Edoardo Mortara | Venturi | 41 | +16.015 | 12. | 8 |
| 7. | 37 |  Nick Cassidy | Envision | 41 | +17.265 | 6. | 7 |
| 8. | 25 |  Jean-Éric Vergne | Techeetah | 41 | +25.076 | 13 | 4. |
| 9. | 28 |  Oliver Askew | Andretti | 41 | +25.699 | 17. | 2 |
| 10. | 9 |  Mitch Evans | Jaguar | 41 | +27.320 | 14. | 1 |
| 11. | 94 |  Pascal Wehrlein | Porsche | 41 | +28.781 | 10. |  |
| 12. | 22 |  Maximilian Günther | Nissan | 41 | +30.536 | 9. |  |
| 13. | 36 |  André Lotterer | Porsche | 41 | +31.521 | 4. |  |
| 14. | 29 |  Alexander Sims | Mahindra | 41 | +34.572 | 18. |  |
| 15. | 7 |  Sérgio Sette Câmara | Dragon / Penske | 41 | +36.781 | 15. |  |
| 16. | 4 |  Robin Frijns | Envision | 41 | +39.953 | 7. |  |
| 17. | 23 |  Sébastien Buemi | Nissan | 41 | +41.334 | 21. |  |
| 18. | 33 |  Dan Ticktum | NIO | 41 | +49.222 | 20. |  |
| 19. | 3 |  Oliver Turvey | NIO | 41 | +50.965 | 19. |  |
| 20. | 99 |  Antonio Giovinazzi | Dragon / Penske | 41 | +1:16.527 | 22. |  |
| Kesk. | 30 |  Oliver Rowland | Mahindra | 7 | Kolari | 11. |  |
| Kesk. | 13 |  António Félix da Costa | Techeetah | 0 | Kolari | 16. |  |
Lähde:
1. kilpailu > Kilpailu > Sijoitukset kilpailun jälkeen

Huom!: Vain viiden parhaan sijoitukset sisällytetty.
Toinen kilpailu

|  Saudi-Arabian ePrix 2022 |
| --- | --- |
 2 osakilpailu 16 osakilpailusta kaudella 2021–2022. 

Päivämäärä:  29. tammikuuta 2022
Sijainti:  Dirijja
Rata:  katurata   2,495 km
Pituus:  35 kierrosta, 87,325 km
Kilpailun kesto:  45 minuuttia + 1 kierros
Sää:  kuiva
 
Paalupaikka
Kuljettaja:   Nyck de Vries  (Mercedes)
Aika:  1:07.154
Nopein kierros
Kuljettaja:   Sam Bird  (Jaguar)
Aika:  1:08.723 (kierroksella 24)
Palkintokoroke
Ensimmäinen:   Edoardo Mortara  (Venturi)
Toinen:   Robin Frijns  (Envision)
Kolmas:   Lucas di Grassi  (Venturi)
Toinen kilpailu ajettiin 29. tammikuuta. Lauantaina ajettiin viikonlopun kolmannet harjoitukset sekä toisen kilpailun aika-ajot ja kilpailu. Kilpailu alkoi paikallista aikaa klo 20.
Toinen kilpailu > Vapaat harjoitukset

Viimeisten harjoitusten nopein oli saksalainen Pascal Wehrlein. Nick Cassidy kolaroi pahasti radan 11. mutkassa menetettyään pölyn vuoksi autonsa hallinnan ja osuttuaan voimalla seinään. Kolari aiheutti pitkän tauon ja harjoituksiin annettiin lopulta 10 minuuttia ylimääräistä aikaa. Cassidyn auto kärsi paljon vahinkoja eikä hän lopulta pystynyt osallistumaan aika-ajoon.
Toinen kilpailu > Aika-ajot

Aika-ajojen lohkovaiheessa Sam Bird vahingoitti autonsa takajousitusta samassa mutkassa kuin Cassidy harjoituksissa ja hän jäi lohkonsa viimeiseksi. Pudotuspelien finaalissa Mercedes-EQ:n de Vries otti paalupaikan vain 0,005 sekunnin erolla ennen Venturi Racingin Edoardo Mortaraa. Mortara teki finaalikierroksellaan muutaman virheen ensimmäisessä sektorissa. Mortara oli de Vriesta nopeampi kahdella muulla sektorilla, mutta se ei riittänyt paalupaikkaan. Ensimmäisessä kilpailussa keskenään taistelleet Frijns ja Rowland kohtasivat toisensa nyt toisen osakilpailun pudotuspeleissä. Frijns voitti Rowlandin ja pääsi jatkoon.
Aika-ajojen jälkeen da Costan pudotuspelien aika-ajokierros hylättiin, koska hän ei ehtinyt aloittamaan kierrosta omalla vuorollaan. Sérgio Sette Câmaran lohkovaiheen aika hylättiin, koska hän oli estänyt Sébastien Buemia radan 17. mutkassa.
Toinen kilpailu > Kilpailu

Kilpailun lähdössä parhaiten onnistui Rowland, joka nousi kolme sijoitusta. Paalupaikalta lähtenyt de Vries onnistui säilyttämään johtopaikkansa. de Vries piti johtonsa, kunnes 14. kierroksella Lucas di Grassi onnistui pääsemään hänen ohitseen käyttämällä Attack Modea. Ohitustilanteessa kuljettajien autot osuivat useasti yhteen. Samassa mutkassa di Grassin tallikaveri Mortara nousi kolmanneksi ja myöhemmin hänkin onnistui ohittamaan de Vriesin. Kierroksella 17 Mortara ohitti di Grassin ja nousi kilpailun johtoon.
Kilpailun edetessä taistelu kärjessä kiihtyi ja muut kuljettajat alkoivat pienentämään eroa. Kierroksella 29 Robin Frijns nousi toiseksi Venturi-kuljettajien väliin. Kilpailun lopussa Mahindra Racinginn Alexander Sims osui seinään ja keskeytti. Turva-auto tuli radalle ja koska kilpailua oli ajettu yli 40 minuuttia, ei kilpailua enää jatkettu ja maaliin tultiin turva-auton perässä. Paalulta lähtenyt de Vries oli lopulta kymmenes. Huonon kilpailun syyksi de Vries nimesi liian myöhään aktivoidut Attack Modet sekä yleisesti huonon vauhdin kilpailussa. Hän osui myös yhteen Jean-Éric Vergne kanssa ja menetti sen vuoksi kerralla useamman sijoituksen. de Vriesin tallikaveri Stoffel Vandoorne onnistui nousemaan 12. lähtöruudusta lopulta kilpailun seitsemänneksi.
Kilpailun jälkeen 11. sijoittunut Mitch Evans sai varikon läpiajorangaistuksen. Koska kilpailu oli jo päättynyt, muutettiin se 24 sekunin aikasakoksi. Evans ei ollut aktivoinut kilpailun aikana toista kertaa Active Modea, mikä pitää sääntöjen mukaan aktivoida kahdesti kilpailun aikana.
Toinen kilpailu > Kilpailu > Kilpailun tulokset

| Sija | No>  | Kuljettaja | Talli | Kier>  | Aika/Keskeytys | Ruutu | Pisteet |
| --- | --- | --- | --- | --- | --- | --- | --- |
| 1. | 48 |  Edoardo Mortara | Venturi | 35 | 47:02.131 | 2. | 25 |
| 2. | 4 |  Robin Frijns | Envision | 35 | +0.451 | 3. | 18 |
| 3. | 11 |  Lucas di Grassi | Venturi | 35 | +0.912 | 4. | 15 |
| 4. | 36 |  André Lotterer | Porsche | 35 | +1.125 | 5. | 12 |
| 5. | 27 |  Jake Dennis | Andretti | 35 | +1.646 | 8. | 10 |
| 6. | 25 |  Jean-Éric Vergne | Techeetah | 35 | +3.166 | 6. | 8 |
| 7. | 5 |  Stoffel Vandoorne | Mercedes | 35 | +3.568 | 12. | 7 |
| 8. | 30 |  Oliver Rowland | Mahindra | 35 | +4.235 | 10. | 4 |
| 9. | 94 |  Pascal Wehrlein | Porsche | 35 | +4.962 | 11. | 2 |
| 10. | 17 |  Nyck de Vries | Mercedes | 35 | +5.294 | 1. | 4 |
| 11. | 28 |  Oliver Askew | Andretti | 35 | +6.732 | 13. |  |
| 12. | 13 |  António Félix da Costa | Techeetah | 35 | +8.693 | 7. |  |
| 13. | 23 |  Sébastien Buemi | Nissan | 35 | +9.015 | 15. |  |
| 14. | 22 |  Maximilian Günther | Nissan | 35 | +9.464 | 14. |  |
| 15. | 10 |  Sam Bird | Jaguar | 35 | +11.690 | 21. |  |
| 16. | 37 |  Nick Cassidy | Envision | 35 | +13.973 | 22. |  |
| 17. | 7 |  Sérgio Sette Câmara | Dragon / Penske | 35 | +14.521 | 19. |  |
| 18. | 3 |  Oliver Turvey | NIO | 35 | +15.005 | 17. |  |
| 19. | 33 |  Dan Ticktum | NIO | 35 | +16.744 | 18. |  |
| 20. | 99 |  Antonio Giovinazzi | Dragon / Penske | 35 | +17.681 | 20. |  |
| 21. | 9 |  Mitch Evans | Jaguar | 35 | +29.872 | 16. |  |
| Kesk. | 29 |  Alexander Sims | Mahindra | 29 | Kolari | 9. |  |
Lähde:
Toinen kilpailu > Kilpailu > Sijoitukset kilpailun jälkeen

Huom!: Vain viiden parhaan sijoitukset sisällytetty.
Huomiot

↑  Rowland sai kolmen lähtöruudun rangaistuksen ajattuaan varikkosuoralla liian hiljaa ja estäen Pascal Wehrleinia.
↑  Vandoorne sai kolme lisäpistettä paalupaikasta.
↑  Cassidy sai lisäpisteen nopeimmasta kierroksesta.
↑  Rowland sai kolmen lähtöruudun rangaistuksen aiheutettuaan kolarin ensimmäisessä kilpailussa.
↑  da Costan aika hylättiin, koska hän ei ehtinyt ajaa kierrosta omalla vuorollaan.
↑  Sette Câmaran aika-ajo kierros hylättiin hänen estettyään Sébastian Buemia radan 17. mutkassa.
↑  Cassidy ei osallistunut aika-ajoon, koska hänen autoa ei saatu korjattua ajallaan vapaiden harjoitusten kolarin jälkeen. Cassidy sai luvan osallistua kilpailuun lähtöruudun perältä.
↑  Vandoorne sai lisäpisteen nopeimmasta kierroksesta, koska Bird ei sijoittunut 10:n parhaan joukkoon.
↑  de Vries sai kolme lisäpistettä paalupaikasta.
↑  Evans sai kilpailun jälkeen varikon läpiajorangaistuksen, joka muutettiin 24 sekunin aikasakoksi. Syy oli, ettei Evans ollut aktivoinut kilpailun aikana toista Attack Modea.
Fluffer

Fluffer on henkilö, joka valmistelee pornonäyttelijän kuvausta varten ja voi toimia apulaisena näyttelijälle. Häntä ei näy itse videolla.
Fluffer tarjoaa liukuvoidetta näyttelijälle.
Jotkut pornonäyttelijät ovat sanoneet, että flufferit ovat myytti, eikä heitä ole oikeasti olemassa.
Friedrich Umlauft

| Friedrich Umlauft> Henkilötiedot |
| --- | --- |
Syntynyt: 1844 Wien, Itävalta
Kuollut: 1923 (78–79 vuotta) Wien, Itävalta
Kansalaisuus:  Itävalta
Ammatti:  maantieteilijä, kartografi, professori, tietokirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Friedrich Umlauft (1844 Wien, Itävalta – 1923 Wien, Itävalta) oli itävaltalainen maantieteilijä, kartografi ja Wienin akatemian maantieteen professori sekä  maantieteellisistä aiheista kirjoittanut kirjailija. Hän julkaisi muun muassa teokset Die österreich-ungarische Monarchie (1876), Die Alpen, Handbuch der gesamten Alpenkunde (1887), Das Luftmeer, Grundzüge der Meteorologie und Klimatologie (1891). Hän toimitti kokoomateoksen Die Länder Österreich-Ungarns in Wort und Bild (1880-89), johon hän itse kirjoitti osuuden Das Erzherzogtum Österreich unter der Enns. Hän julkaisi vuodesta 1882 alkaen pitkään aikakauskirjaa Deutsche Rundschau für Geographie und Statistik ja vuodesta 1894 maantieteellis-tilastollista vuosikirjaa Hartlebens kleines statistisches Taschenbuch über alle Länder der Erde.
Filippiinienpaariakoira

| Filippiinienpaariakoira |
| --- | --- |

Avaintiedot
Alkuperämaa:   Filippiinit
Määrä:  Suomessa ei yhtään
Rodun syntyaika:  hyvin vanha
Alkuperäinen käyttö:  paaria- ja vahtikoira
Nykyinen käyttö:  vahti- ja seurakoira
Elinikä:  10–14 vuotta
Muita nimityksiä:  Aso, Filippinsk Aso, Filippinsk Pariahhund
FCI-luokitus:  ei FCI-rotu
Ulkonäkö
Paino:  10–20 kg
Väritys:  mm. brindle
Filippiinienpaariakoira (Aso) on filippiiniläinen koirarotu.
Ulkonäkö

Rotu on tyypillinen paariakoira. Se on monilta osin samankaltainen mm. borneonkoiran ja balinvuoristokoiran kanssa, mutta siitä tiedetään hyvin vähän.
Alkuperä

Tyypiltään filippiinienpaariakoira on hyvin vanha, mutta kukaan ei tiedä, milloin se kehittyi. On melko selvää, että sillä on yhteinen tausta phu quocinkoiran kanssa, mutta se on myös sekoittunut paikallisten filippiiniläisten koirien kanssa. Se elää kotisaarellaan paariakoirana läheisessä yhteydessä ihmisiin. Se liikuskelee vapaana ja syö mielellään heidän ruuanjätteitään.
Rodusta ei ole tieteellistä tutkimusta, mutta tänäpäivänä sitä kohtaan kasvaneen suuren kiinnostuksen vuoksi voidaan olettaa että sellainen tehdään lähitulevaisuudessa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Aso
Käännös suomeksi
Farsund

Farsund
Farsund on Norjan kunta ja kaupunki Agderin läänissä Pohjanmeren rannalla. Pohjoisessa kunnan rajanaapurina on Kvinesdal ja idässä Lyngdal. Vuoden 2022 alussa Farsundissa oli 9 622 asukasta.
Historia

Farsundista tuli kaupunki vuonna 1795. Kauppa ja merenkulku loivat hyvinvointia ja eräässä vaiheessa paikkakunta oli "maailman suurin merenkulkukaupunki" mitattuna laivojen tonnistolla per asukas[lähde? ]. Vansen taajamassa on eräs Norjan suurimmista ja vanhimmista kirkoista.
Farsundin nykyinen kunta muodostettiin 1965, jolloin Listan, Heradin ja Spindin kunnat liittyivät siihen. Listan alueelta löytyy jatkuvasti muinaismuistoja, joiden tiheyden sanotaan olevan Norjan kärkeä.
Media

Farsundissa ilmestyy paikallislehti Lister.
Tunnettuja henkilöitä

Eilert Sundt (1817–1875), sosiologi
Vesla Vetlesen (s. 1930), poliitikko
Aiheesta muualla

Kuvia tai muita tiedostoja aiheesta Farsund Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Ford Figo

Ford Figo on Fordin vuosina 2010–2021 valmistama pieni henkilöautomalli, joka oli suunnattu kehittyville alueille, kuten esimerkiksi Intiaan ja Etelä-Afrikkaan. Figon ensimmäinen sukupolvi perustuu Ford Fiestaan, toinen puolestaan on sama auto kuin Euroopassa myytävä Ka+.
Ford Figo I (2010–2015)

| Ford Figo I |
| --- | --- |

Valmistustiedot
Valmistusmaa:   Intia
Valmistaja:  Ford
Konserni:  Ford Motor Company
Valmistusvuodet:  2010–2015
Muut nimet:  Ford Ikon Hatch
Korimalli:  5-ovinen hatchback
Luokka:  B-segmentti
Seuraaja:  Ford Figo II
Teknisesti samankaltaisia:  Ford EcoSport I Ford Fiesta V Ford Fusion Ford Ikon II Mazda2 (DY) Mazda Verisa
Tekniset tiedot
Pohjalevy:  Ford B3
Moottori:  R4
Iskutilavuus:  1,2–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Ford Figo oli käytännössä uudelleennimetty viidennen sukupolven Fiesta, johon oli tehty ulkonäöllisiä uudistuksia. Meksikossa mallia myytiin nimellä Ford Ikon Hatch.
Intiassa moottorivaihtoehtoina olivat 1,2-litrainen (70 hv) Duratec-bensiinimoottori ja 1,4-litrainen (68 hv) Duratorq-dieselmoottori. Etelä-Afrikassa ainoa moottori oli 1,4-litrainen (83 hv) Duratec ja Meksikossa 1,6-litrainen (98 hv) Duratec. Lähi-idässä saatavana olivat 1,4- ja 1,6-litraiset Duratecit, joista suuremman yhteyteen oli valittavissa nelivaihteinen automaattivaihteisto.
Ford Figo II (2015–2021)

| Ford Figo II |
| --- | --- |

Valmistustiedot
Valmistusmaa:   Intia
Valmistaja:  Ford
Konserni:  Ford Motor Company
Valmistusvuodet:  2015–2021
Muut nimet:  Ford Ka+
Korimalli:  4-ovinen sedan 5-ovinen hatchback
Luokka:  A-segmentti
Edeltäjä:  Ford Figo I
Teknisesti samankaltaisia:  Ford B-Max Ford EcoSport II Ford Fiesta VI Ford Fiesta VII Ford Puma Ford Transit Courier Mazda2 (DE)
Tekniset tiedot
Pohjalevy:  Ford Global B-car
Moottori:  R4
Iskutilavuus:  1,2–1,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen kaksoiskytkin
Toisen sukupolven Ford Figo on sama auto kuin Euroopassa myytävä Ka+, ja se perustuu lyhennetylle Fiestan alustalle. Figosta oli saatavana hatchbackin lisäksi myös neliovinen sedan-malli Figo Aspire.
Figon moottorivalikoima oli laajempi kuin eurooppalaisessa Ka+-mallissa. Kun Ka+ oli saatavana ainoastaan 1,2-litraisella (85 hv) bensiinimoottorilla, Figoon sai sen lisäksi myös 1,5-litraisen bensiini- (112 hv) tai dieselmoottorin (100 hv). 1,5 litran bensiinimoottori oli varustettu aina kuusiportaisella kaksoiskytkinvaihteistolla.
Aiheesta muualla

Kuvia tai muita tiedostoja aiheesta Ford Figo Wikimedia Commonsissa
Ford Figo Aspire
Fiskarsin paloasema

| Fiskarsin paloasema> Fiskars brandstation |
| --- | --- |

Sijainti:  Fiskari, Raasepori, Uusimaa
Rakennustyyppi:  paloasema
Valmistumisvuosi:  1912
Runkorakenne:  puu
Julkisivumateriaali:  laudoitus
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fiskarsin paloasema (ruots. Fiskars brandstation) on entinen paloasema Fiskarin kylässä Raaseporissa. Paloasema on valmistunut vuonna 1912 ja se saneerattiin vuonna 1931 Fiskarsin vapaapalokunnan 50-vuotisjuhlavuoden yhteydessä. Paloasemassa on korkea torni, jota käytettiin paloletkujen kuivattamiseen. Nykyisin Fiskarsin paloasema toimii esimerkiksi näyttämönä teatterinäytöksille.
Fiskarsin paloasema restauroitiin vuonna 2024 ja avattiin käyttöön jälleen 25. tammikuuta samana vuonna. Restauroinnilla juhlistettiin Fiskars-yhtiön 375-vuotista taivalta.
Exposures – In Retrospect and Denial

| Exposures – In Retrospect and Denial Dark Tranquillity |
| --- | --- | --- |

Kokoelmalevyn tiedot
 Äänitetty : 2004
 Julkaistu: 2004
 Tyylilaji: melodinen death metal
 Kesto: 141.43
 Levy-yhtiö: Century Media
Dark Tranquillityn muut julkaisut
| Live Damage 2003 | Exposures – In Retrospect and Denial 2004 | Lost to Apathy 2004 |
Exposures – In Retrospect and Denial on melodista death metallia soittavan yhtyeen, Dark Tranquillityn kokoelmalevy, joka julkaistiin 2004. Se sisältää kaksi levyä, joista ensimmäisellä on muun muassa aiemmin julkaisemattomia kappaleita sekä demot Trail of Life Decayed ja A Moonclad Reflection. Toinen levy sisältää muun muassa Live Damage -DVD:n kappalemateriaalia.
Kaikki levyn 2 kappaleet ovat Fredrik Nordströmin miksaamia ja Göran Finnbergin masteroimia. Kansitaide on Cabin Fever Median tekemää.
Kappalelistaus > Levy 1

Static – 4.40
The Poison Well – 4.08
Misery in Me – 4.40
In Sight – 4.11
Cornered – 3.59
Exposure – 3.52
No One – 4.41
Yesterworld – 7.29
Unfurled by Dawn – 7.31
Midwinter/Beyond Enlightenment – 5.43
Vernal Awakening – 5.21
Void of Tranquillity – 7.26
Kappalelistaus > Levy 1 > Huomioita levy 1:stä

Kappaleet 1–2 äänitettiin Damage Done -albumin äänityssessioissa 2002. Ensimmäistä kappaletta ei ollut aiemmin julkaistu, ja kappale 2 oli aiemmin saatavilla ainoastaan levyn japanilaisessa versiossa.
Kappaleet 3–5 äänitettiin Haven-albumin äänityssessioissa 2000. Kappaleita 3 ja 4 ei ollut aiemmin julkaistu, ja kappale 5 julkaistu aiemmin vain levyn japanilaisessa versiossa.
Kappaleet 6–7 äänitettiin Projector-albumin äänityssessioissa 1998. Kappale 6 oli julkaistu aikaisemmin ainoastaan albumin rajatun painoksen digipak-versiossa. Kappaletta 7 ei ollut aiemmin julkaistu.
Kappaleet 8–9 ovat A Moonclad Reflection -EP:ltä (1992).
Kappaleet 10–12 ovat Trail of Life Decayed -demolta (1991).
Joissain kokoelman ensimmäisistä painoksista kappaleiden 3, 4, 6, ja 7 järjestys on painettu väärin.
Kappalelistaus > Levy 2

The Wonders at Your Feet – 3.52
The Treason Wall – 3.35
Hedon – 4.39
White Noise/Black Silence – 4.14
Haven – 4.02
Punish My Heaven – 5.00
Monochromatic Stains – 3.43
Indifferent Suns – 3.40
Format C: For Cortex – 4.32
Insanity’s Crescendo – 5.16
Hours Passed in Exile – 4.58
The Sun Fired Blanks – 4.33
Damage Done – 3.23
Lethe – 3.59
Not Built to Last – 3.49
Thereln – 5.34
Zodijackyl Light – 3.59
Final Resistance – 3.08
Ex Nihilo – 2.05
Levy 2 on äänitetty livenä Krakovassa, Puolassa, 7. lokakuuta 2002.
Arvostelut

Imperiumi: 7½/10
Aiheesta muualla

Exposures – In Retrospect and Denial Discogsissa. (englanniksi)
Albumi Exposures – In Retrospect and Denial Encyclopaedia Metallum -sivustolla (englanniksi)
Frank Lloyd Wrightin 1900-luvun arkkitehtuuri

Frank Lloyd Wrightin 1900-luvun arkkitehtuuri on Unescon maailmanperintökohde, johon kuuluu kahdeksan arkkitehti Frank Lloyd Wrightin suunnittelemaa rakennusta.
Kulttuurihistoria

Arkkitehtuuri oli 1800-luvun lopulla maailmanlaajuisesti murroksessa, ja Yhdysvalloissa Chicagon koulukunta alkoi yhdistää käytännöllisiä näkemyksiä aivan tuoreisiin rakenteisiin. Frank Lloyd Wright saapui vuonna 1887 Chicagoon, missä kaupunkia rakennettiin vuoden 1871 palon jäljiltä. Wright työskenteli ensin Joseph Lyman Silsbeelle, mutta vaihtoi pian edistyksellisempään Adler & Sullivan -nimiseen yritykseen. Siellä hän työskenteli vuoteen 1893. Monien edistyksellisten yritysten asiakkaat halusivat uutta aitoa amerikkalaista arkkitehtuuria. Sen olisi tarkoitus yhdistää muodollisesti ja funktionaalisesti luonnon orgaanisiin periaatteisiin ja kauneuteen.
Wright suunnitteli 1890-luvulla jotain selvästi siirtymävaiheen kokeellisia töitä, mutta hänen näkemyksensä preeriatyylistä kulminoitui Robie Houseen. Wrightin 1900-luvun preeriatyylin suunnitelmat ovat Yhdysvaltain modernistisen arkkitehtuurin radikaalimmat esiintymät ennen ensimmäistä maailmansotaa. Wrightin toinen merkittävä varhainen työ on Unity Temple.
Wright jatkoi 1920-luvulla modernististen muotojen, koristeiden ja tilan ideaalien parissa, mutta hän oli myös jatkuvasti kokeellinen. Los Angelesin Hollyhock Housessa Wright haki uusia inspiraatioita mayojen arkkitehtuurista ja siirtomaa-ajan espanjalaisista patiotaloista. Wrightin 1930-luvun suunnitelmat virvoittivat hänen julkisuuskuvaa ja toivat hänet uudestaan esille. Hän suunnitteli tuona aikana muun muassa Fallingwaterin ja Herbert ja Katherine Jacobsin asuintalon sekä aloitti oman talvikotinsa ja studionsa Taliesin Westin rakentamisen.
Rationalismi sai toisen maailmansodan jälkeen suosiota, mutta samaan aikaan osa arkkitehteistä suuntautui enemmän persoonallisempaan ilmaisuun. Tämä näkyy muun muassa Wrightissa, joka haki entistä suurempia avaruudellisia tehosteita ja dynaamisempia muotoja. Hän suunnitteli spiraamimaisia muotoja, mikä näkyy erityisesti Solomon R. Guggenheim -museossa.
Unesco otti vuonna 2019 maailmanperintöluetteloon kahdeksan Wrightin suunnittelemaa rakennusta. Wright on 1900-luvun merkittävimpiä arkkitehteja, ja hänet tunnetaan erityisesti orgaanisesta arkkitehtuurista. Tyyliin kuuluu avoin pohja, sisä- ja ulkotilojen rajan hämärtyminen ja uusien materiaalien ja tekniikojen käyttö sekä rakennusten täsmällinen sijoittaminen kaupunkimaiseen tai luonnolliseen ympäristöönsä.